

Οΐ9ίΙΛ!5^9η0£) I 
ΤΐΊβοϋοΓοβ ΜουΓπιη 
03ΐβ; 2008.06.0(1^:26:18 
ΕΕ3Τ 
Ρβ380Γ: 3ίΒ1Βα ΡΟΡ 
(θΓπΟβΰα0<)5 I 
ι_ο^^ι^οη: ΕϋιπίΚο 

Τνρο9Γ3Γίο 


1473 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 103 

3 Ιουνίου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 71 

Σύσταση Δημστικού Ιδρύματος με το όνομα «Γηροκομείο 
ο Άγιος Νεκτάριος της Στοργής και της Αγάπης» στο 
Δήμο Βόρειας Κυνουρίας του Νομού Αρκαδίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 226, 227 και 228 του Δη¬ 
μοτικού και Κοινοτικού Κώδικα (ν. 3463/2006 Α' 114). 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (Α' 98). 

3. Το υπ’ αριθμ. 205/2007 Προεδρικό Διάταγμα (ΦΕΚ 
Α' 231) για τη συγχώνευση των Υπουργείων Εσωτερικών, 
Δημάσιας Διοίκησης και Αποκέντρωσης και Δημοσίας 
Τάξης σε Υπουργείο Εσωτερικών. 

3. Την υπ’ αριθμ. ΔΙΔΚ/Φ.1/25873/1.10.2007 κοινή απάφα- 
ση του Πρωθυπουργού και του Υπουργού Εσωτερικών 
«Ανάθεση αρμοδιοτήτων του Υπουργού Εσωτερικών 
στους Υφυπουργούς Εσωτερικών» (ΦΕΚ Β' 1950). 

4. Την υπ’ αριθμ. 42362/Υ252/28.9.2007 κοινή απάφαση 
του Πρωθυπουργού και του Υπουργού Οικονομίας και 
Οικονομικών «Καθορισμάς αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1948 τ.Β'). 

5. Τις υπ’ αριθμ. 413 και 556/2005 αποφάσεις του Δη¬ 
μοτικού Συμβουλίου του Δήμου Βάρειας Κυνουρίας. 

6. Το γεγονάς άτι απά τις διατάξεις του παράντος δι¬ 
ατάγματος προκαλείται δαπάνη σε βάρος του προϋπο¬ 
λογισμού του Δήμου Βόρειας Κυνουρίας ύψους 40.000 
ευρώ για το έτος 2006, η οποία είναι γραμμένη στο 
Κ.Α. 006715001 των εξόδων έτους 2006. Για τα επόμε¬ 
να τέσσερα έτη η πίστωση που θα εγγραφεί στους 
αντίστοιχους κωδικούς των προϋπολογισμών των ετών 
αυτών είναι 40.000 ευρώ κατ’ έτος. 

7. Την αριθμ. 314/2006 γνωμοδότηση του Συμβουλίου 
της Επικρατείας, με πρόταση των Υφυπουργών Εσω¬ 
τερικών, Δημόσιας Διοίκησης και Αποκέντρωσης, Οικο¬ 
νομίας και Οικονομικών και του Υπουργού Υγείας και 
Κοινωνικής Αλληλεγγύης, αποφασίζουμε: 

Άρθρο 1 
Σύσταση 

Συνιστάται στο Δήμο Βόρειας Κυνουρίας του Νομού 


Αρκαδίας Δημοτικό ίδρυμα με το όνομα «Γηροκομείο-0 
Άγιος Νεκτάριος της Στοργής και της Αγάπης» 

'Άρθρο 2 
Σκοπός 

Σκοπός του ιδρύματος είναι η παροχή υπηρεσιών 
στέγασης και κάθε είδους περίθαλψης (τροφή, ιατρο¬ 
φαρμακευτική περίθαλψη κ.ά.) υπερηλίκων και λοιπών 
ατάμων που κατοικούν μάνιμα στην περιφέρεια του Δή¬ 
μου Βάρειας Κυνουρίας και έχουν ανάγκη καθημερινής 
φροντίδας καθώς και η ημερήσια διατροφή υπερηλίκων 
και λοιπών ατάμων, τα οποία δεν θα διαμένουν μάνιμα 
στο γηροκομείο αλλά θα είναι άπορα και η απορία 
τους θα ελέγχεται και θα εγκρίνεται με απάφαση του 
Διοικητικού Συμβουλίου του Ιδρύματος. 

Άρθρο 3 
Έδρα 

Έδρα του Ιδρύματος είναι το Δημοτικά Διαμέρισμα 
Άστρους του Δήμου Βάρειας Κυνουρίας του Ν. Αρκα¬ 
δίας. 

'Άρθρο 4 
Περιουσία 

Περιουσία του ιδρύματος είναι: 

1. Εξακάσια ογδόντα πέντε χιλιοστά και τριάντα δύο 
εκατοστά του χιλιοστού (685,32/1000) εξ αδιαιρέτου 
οικοπέδου,που βρίσκεται στη θέση «Παρακήπι» προς Δυ- 
σμάς και Βορράν της κωμοπάλεως Άστρους, εντός του 
δημοτικού διαμερίσματος Άστρους του Δήμου Βόρειας 
Κυνουρίας του Ν. Αρκαδίας, που έχει έκταση σύμφωνα 
με τον τίτλο κτήσεως, τριών χιλιάδων (3.000) περίπου 
τετραγωνικών μέτρων, σύμφωνα δε με πράσφατη και 
ακριβή καταμέτρηση και σύμφωνα με το απά Ιανουάριο 
του 2003 τυπογραφικά σχεδιάγραμμα του πολιτικού 
μηχανικού Δημητρίου Ν. Κάντη, τεσσάρων χιλιάδων τεσ¬ 
σάρων και 0,65 (4.004,65) τετραγωνικών μέτρων, δωρεά 
της Άρτεμησίας χήρας Ματθαίου Καρμπουλώνη. 

Τα ανωτέρω εξακάσια ογδάντα πέντε χιλιοστά και 
τριάντα δύο εκατοστά του χιλιοστού (685,32/1000) εξ 
αδιαιρέτου αντιστοιχούν στο δικαίωμα αποκλειστικής 
χρήσης και ανοικοδάμησης σε συγκεκριμένο τμήμα του 
παραπάνω οικοπέδου, που έχει έκταση δύο χιλιάδες 
επτακόσια σαράντα τέσσερα και 0,45 (2.744,45) τετρα¬ 
γωνικά μέτρα. 

2. Το κτίριο που θα ανεγερθεί στο δωρούμενο με 
την υπ’ αριθμ. 1102/27.9.2004 συμβολαιογραφική πράξη, 
δυνάμει της υπ’ αριθμ.193/30.9.2002 άδειας του Πολε- 
οδομικού Γραφείου Άστρους, για την εκπλήρωση των 
σκοπών του ιδρύματος. 

Άρθρο 5 
Πόροι 

Πόροι του Ιδρύματος είναι: 

α) Η ετήσια επιχορήγηση του Δήμου Βόρειας Κυνου- 
ρίας. 

β) Τυχόν επιχορηγήσεις από το Κράτος, την Ευρω¬ 
παϊκή Ένωση, Κρατικούς και Διεθνείς Οργανισμούς ή 
άλλους φορείς. 

γ) Εισπράξεις από το αντίτιμο πραγμάτων ή υπηρεσι¬ 
ών που παρέχει τοΊδρυμα, πρόσοδοι από την περιουσία 
του. 

δ) Κάθε είδους εισφορές, δωρεές, κληρονομιές ή κλη¬ 
ροδοσίες. 

ε) Επιχορηγήσεις. 

Άρθρο 6 

Διοίκηση 

Τα όργανα διοίκησης του Ιδρύματος είναι το Διοικη¬ 
τικό Συμβούλιο και η Εκτελεστική Επιτρσπή. 

Τσ Διοικητικό Συμβούλιο είναι εννεαμελές (9μελές) 
και απαρτίζεται από: 

α) Το Δήμαρχο ή τον Άντιδήμαρχο που ορίζει ο Δή¬ 
μαρχος, ως Πρόεδρο. 

β) Πέντε (5) Δημοτικούς Συμβούλους. 

γ) Δύο (2) κατοίκους Δήμου ή Κοινότητας του Ν. Αρ¬ 
καδίας. 


δ) Ένα (1) εκπρόσωπο των εργαζομένων στο Ίδρυμα. 

Το Διοικητικό Συμβούλιο μετά την εκλογή του, εκλέγει 
τον Αντιπρόεδρό του. 

Άρθρο 7 

Επίτιμη Πρόεδρος 

Η δωρήτρια Άρτεμησία χήρα Ματθαίου Καρμπουλώνη, 
σύμφωνα με την επιθυμία της, όπως αυτή εκφράζεται 
στη συμβολαιογραφική πράξη «Δωρεά εν ζωή» με αριθμό 
1102/27.9.2004 της συμβολαιογράφου Άστρους Μαρί¬ 
ας Γαλάνη - Βουζαλή, θα είναι εφόρου ζωής Επίτιμος 
Πρόεδρος του Ιδρύματος και μετά το θάνατό της θα 
την διαδεχθεί ο γιος της Παναγιώτης Ματθαίου Καρ- 
μπουλώνης. 

Άρθρο 8 
Ισχύς 

Η ισχύς τσυ παρόντσς διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Εσωτερικών αναθέτουμε τη δημοσί¬ 
ευση και εκτέλεση τσυ παρόντσς διατάγματσς. 

Αθήνα, 12 Μα'ίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΘΑΝΑΣΙΟΣ ΝΑΚΟΣ ΑΝΤΩΝΙΟΣ ΜΠΕΖΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 

